VERSENYKIÍRÁS

A 2012-2013. évi kispályás Bajnokok Tornájára

1. A torna célja:

A városi kispályás bajnokok sportigényeinek kielégítése, a kispályás labdarúgás további népszerűsítése.

2. A torna rendezője:

Az Egri Kispályás Labdarúgók Egyesülete

3. A torna ideje, helye:

2013. július 21.(vasárnap) 

Lajosvárosi pálya 

4. Játékjogosultság:

A tornán csak azok a játékosok szerepeltethetők, akik a 2012-2013. évi kispályás bajnokságban a bajnokságot nyert csapat igazolt játékosai voltak.

A bajnokság befejezése után igazolt játékosok a tornán nem szerepeltethetők!

Egyebekben a 2012-2013. évi kispályás labdarúgó bajnokság versenykiírásának szabályai a mérvadók.

A játékosoknak szabályos tagsági igazolással kell rendelkezniük.

b./
Az Egri Kispályás Labdarúgók Egyesülete által rendezett bajnokok tornáján mindenki saját felelősségére vesz részt. A mérkőzéseken esetlegesen elszenvedett bárminemű sérülés következtében semmilyen felelősségre vonási illetve kártérítési igénnyel nem élhet a rendező szervvel szemben. A rendező szerv a mérkőzések helyszínén annak időpontjában a behozott személyes valamint értéktárgyakért felelősséget nem vállal, azok őrzéséről, biztonságos tárolásáról mindenki saját maga köteles gondoskodni. A tornával kapcsolatban készült mindennemű hang és képi felvétel esetén azokra vonatkozóan semmilyen igényt nem támaszt. A csapatok vezetői kötelesek a versenykiírásban foglaltakat a csapat játékosaival megismerteti. A játékos aki a tornán szerepel a versenykiírást és az abban foglaltakat elfogadottnak, saját magára kötelezőnek tekinti.

5. A torna lebonyolítása:

A bajnokok tornája a sorsolás alapján kerül megrendezésre.

A pályán egyszerre öt mezőnyjátékos és egy kapus tartózkodhat. Csere az oldalvonalnál folyamatosan történhet. Egy játékos többször is becserélhető. Szabadrúgásoknál a sorfal 5 m távolságra helyezkedik el.

Játékidő 2x15 perc 

A mérkőzéseken a pontozási rendszer a következő:

·  győzelemért
3 pont

·  döntetlen esetén
1 pont

·  vereségért
0 pont.

A helyezéseket a szerzett pontok száma, utána az egymás elleni eredmény, a tornán szerzett  gólkülönbség, végső esetben a több rúgott gól dönti el.
6. Díjazás:

A bajnokok tornája 1-3. helyezettje serleg díjazásban részesül.
Külön díjazásban részesül a legjobb mezőnyjátékos, a legjobb kapus, valamint a gólkirály. (Ha több azonos gólt rúgott játékos van, akkor a legidősebb játékos a gólkirály.)

7. Egyéb rendelkezések:

Minden csapat két eltérő színű mezt és játékra alkalmas labdát köteles magával hozni. Játszani csak salakcipőben vagy teremcipőben lehet.

A mérkőzés előtt minden csapat köteles leadni a kiállított versenyjegyzőkönyvet és a játékosok sportigazolását.

A játékos első sárga lap után 2 perces, a második sárga lap után 5 perces kiállítást kap. A piros lappal véglegesen kiállított játékos a soron következő mérkőzésen nem játszhat.

Eger, 2013. július 02.

